open-index/open-wikipedia-markdown huggingface dataset:
Paul Bern

**Paul Bern** (født **Paul Levy** 3. desember 1889 i Wandsbek, død 5. september 1932 i Los Angeles) var en tyskfødt amerikansk filmprodusent, manusforfatter og regissør.

## Liv og virke
### Bakgrunn
Paul Levy ble født som sønn av Julius Levy og Henrietta Hirsch Levy. Han var én av tilsammen 18 søsken, men da familien immigrerte til USA ni år senere var ni av barna døde. Berns mor var psykisk ustabil og han ønsket å studere psykologi. Planene hans ble avbrutt av farens død i 1908, og han måtte i stedet begynne og jobbe for å forsørge moren og søskene. Senere begynte Bern å studere ved American Academy of Dramatic Arts der han ble uteksaminert i 1911.

### Karriere
Han begynte deretter en karriere innen film og teater, og prøvde seg både som skuespiller og manusforfatter. I 1920 druknet moren hans. Bern overbeviste politiet om at det var et uhell, men hevdet privat at hun hadde begått selvmord. Senere samme året flyttet han til Hollywood der han jobbet som regissør, manusforfatter og filmprodusent for flere ulike filmselskaper, før han sikret seg en stilling som fast produsent for Metro-Goldwyn-Mayer.

Den 2. juli 1932 giftet Bern seg med skuespillerinnen Jean Harlow. To måneder senere, 5. september, ble han funnet død i deres hjem i Beverly Hills. Han var skutt i hodet og holdt en avfyrt pistol i hånden. En rettsmedisinsk jury konkluderte med at han hadde begått selvmord. Kort tid etter ble det kjent at Bern i en årrekke hadde hatt et forhold til Dorothy Millette, som han hadde møtt da de begge studerte ved American Academy of Dramatic Arts. De giftet seg aldri, men hun beskrev seg ofte som fru Paul Bern. Han beskrev henne også flere ganger som «min kone», og førte henne opp som dette på søknadspapirene om amerikansk statsborgerskap og i testamentet sitt fra 1920. Bern forsørget henne også resten av sitt liv. Etter en stor leteaksjon ble hun funnet druknet 14. september. Harlow betalte for begravelsen hennes.

## Om hans død

Motivet for Berns selvmord ble aldri fastslått og flere har hevdet at han ble myrdet. Gangsteren Abner Zwillman, Harlows ekskjæreste, har hevdet at han stod bak. Berns bror, Henry Bern, mente at Harlows stefar, Marino Bello, som kom dårlig overens med Bern, hadde betalt en leiemorder for å drepe ham. Berns gartner, Clifton Davis, så en kvinne ankomme hjemmet hans kvelden før han døde, mens naboen Slavko Vorkapich hørte en stor bil som kjørte sin vei morgenen etter. Regissøren Henry Hathaway har hevdet at Bern ble drept av Millette. Berns sekretær, Irene Harrison, har avvist dette, men innrømmet at Millette ble opprørt over ekteskapet hans med Harlow.

I 1934 ble saken om Berns død vurdert på nytt da det ble kjent at Clifton Davis hevdet at han hadde blitt myrdet. En storjury mente imidlertid at bevisene ikke strakk til.

## Referanser


## Litteratur
*  
* 

## Eksterne lenker
*
Kymmenegårds län

**Kymmengårds län** (finsk: *Kymenkartanon lääni*) er et historisk len i Finland. Lenet bestod i tidsrommet 1775&ndash;1831. Administrasjonssete i lenet var Heinola.

Kymmenegårds län bestod av det nåværende landskapet Södra Savolax, samt områdene mellom Borgå å og Päijänne i vest og Kymmene älv og *Vuohijärvi* i øst som i dag ligger i landskapene Nyland, Kymmenedalen og Päijänne-Tavastland. 

Ved lensreformen i 1831 ble lenet oppløst og fordelt på de tre nydannede lenene Sankt Michels län, Tavastehus län og Nylands län.

Kymmenegårds län har navn etter kongsgården *Kymmenegård* (fi.: *Kyminkartano*) som lå på en elveøy i Kotka ved munningen av Kymmene älv. Området rundt kongsgården ble avstått til Russland ved freden i Åbo i 1743. Før 1811 hadde lenet således navn etter et sted som den gang lå utenfor Finland.

## Eksterne lenker
* Artikkel om Kymmenegårds län i Nordisk familjebok, bind 15, spalte 455, 1911
Dorothy Dunbar

**Dorothy Dunbar** (født 28. mai 1902, død 23. oktober 1992) var en amerikansk skuespillerinne og sosietetsfrue som spilte i flere stumfilmer på 1920-tallet.

## Biografi
Dunbar ble født 28. mai 1902 i Colorado Springs i Colorado. I 1904 spilte hun i Broadway-teaterstykket *[[The School Girl]]*. Dunbar spilte i flere stumfilmer i Hollywood, blant annet The Flaming Crisis (1924) og rollen som Jane i eventyrfilmen *[[Tarzan and the Golden Lion]]* (1927), der James Pierce spilte hovedrollen som Tarzan. Hun sluttet som skuespillerinne samme året som denne filmen ble utgitt.

Dunbar var gift sju ganger, blant annet med bokseren Max Baer fra 1931 til 1933. Hun døde 23. oktober 1992 i Seattle i Washington.

## Referanser


## Eksterne lenker
*
Nick Massi

**Nick Massi** (opprinnelig **Nicholas Macioci**, født 19. september 1927 i Newark i New Jersey, død 24. desember 2000 i West Orange i New Jersey) var en rockemusiker fra USA. Han spilte bassgitar og sang bass-stemmen i gruppa The Four Seasons. 

Massi hadde spilt i flere band, da han i 1958 blei med i *The Four Lovers*. De skifta etter hvert navn til *The Four Seasons*, og under dette navnet hadde de ei rekke store slagere, for eksempel «Sherry», «Dawn (Go Away)» og «Rag Doll». Massi var i stor grad ansvarlig  for gruppas vokalarrangementer. 

Han forlot gruppa i 1965 og blei da erstatta av Charles Calello, og etter hvert av Joe Long. Massi døde av kreft i 2000.

The Four Seasons – med original bestening – blei innvotert i Rock and Roll Hall of Fame i 1990.

## Referanser


## Kilder
* Nick Talevski: *Rock Obituaries - Knocking On Heaven's Door*, Omnibus Press 2010, ISBN 9780857121172, side 400.
* «Four Seasons Singer Nick Massi Dies», nekrolog på nettstedet ABC News; besøkt 9. februar 2016.

## Eksterne lenker
* 
* 
* Minneside over Nick Massi
Ni mo chuan

**Ni mo chuan** er en kinesisk båttype for bruk på tidevannsområder med store gjørmefelt og meget grunne innsjøer til fiskeri etter bløtdyr og fisk samt jakt etter ender fra gammelt av. Denne flatbunnede båten, som fungerte som en slede av liten størrelse i en meget enkel konstruksjon, var også brukt for andre formål som å innhente og nedkjempe pirater som hadde strandet på bankene langs den kinesiske kysten i eldre tid. Denne båten er en slags maritim versjon av sparkstøttingen ettersom man styrer seg framover som på en spark. Føreren står eller kneler i båten og sparker fra med den ene foten.

Det er mange ulike varianter av denne båttypen spredt langs den kinesiske kysten med flere ulike betegnelser. Den engelske betegnelsen på noen av disse båter er *mud sled* eller *mud sledge*, på norsk *mudderslede*.

Varianten fra Shanghai-området er en lang og slank båt bygd av bare tre bordganger hvorav den ene som bunnplanke og de andre to som sider på båten. Baugen har spring med et lite tverrspeil reist over vannet mens akterstevnen har et tverrspeil som var senket i en buet form. Med en størrelse på 1,8 til 2 meter i lengde og 20 til 24 centimeter i bredde kunne ikke brukeren gjør annet enn å knele med det ene benet utenfor mens man holdt seg fast med et tverrgående håndtak festet i båten. Med benet i vannet sparker brukeren bakover for å ta seg framover i gjørmen.

Varianten fra Ningbo-området er oval i fasongen som en slags bøtte av mindre størrelse som føreren står i med det ene benet utenfor og holdt seg fast med et håndtak som går ned til båten. Deretter sparker føreren bakover i underlaget i det grunne vannet eller gjørmen med en meget stor og flat sandal spent på.

## Se også
* Accon
* Mud sled
* Mud sledge
* Pousse-pied
* Schuiten
* Clammer´s dory

## Litteratur
* Aak to Zumbra, A Dictionary of the World`s Watercraft, Basil Greenhill, 2000 ISBN 0-917376-46-3
Harriet Andersson

**Harriet Andersson** (født 1932) er en svensk skuespiller.

Harriet Andersson debuterte som skuespiller i 1949 etter å ha gått på Calle Flygares teaterskola, og har siden spilt mer enn hundre roller. Hun er sterkt forbundet med Ingmar Bergmans filmer, og levde med ham et par år. Han var imidlertid gift da de traff hverandre og hun var forlovet med skuespilleren Per Oscarsson. Andersson var senere sammen med Jörn Donner i flere år.

Andersson fikk sitt gjennombrudd som Monika i Bergmans *[[Sommeren med Monika]]* i 1953.

Hun har som skuespiller vunnet flere priser. Hun fikk en Amanda for rollen sin i ''Høyere enn himmelen'' (1993). Hun fikk Chaplinprisen 1964 og 1972/73 en Guldbagge for sin rolle i *[[Hviskninger og rop|Viskningar och rop]]*, dødsscenen der ble motiv på et frimerke. Hun fikk også prisen Litteris et Artibus. Andersson mottok også en hedersguldbagge under gallaen i 2009.

## Filmografi
* 2003 – *Swedenhielms* (TV)
* 2003 – *Dogville*
* 2002 – *Stora teatern* (TV)
* 1999  – *Happy End*  
* 1993 – *[[Høyere enn himmelen]]*  
* 1988 – *[[Himmel og helvete (1988)|Himmel og helvete]]*
* 1987 – *Damorkestern* (TV)
* 1983 – *Vid din sida*
* 1982 – *[[Fanny og Alexander|Fanny och Alexander]]*
* 1980 – *Mary Lou* (TV)
* 1975 – *Monismanien 1995*
* 1973 – *Viskningar och rop*
* 1966 – *Ormen*
* 1965 – *För vänskaps skull*
* 1964 – *Älskande par*
* 1964 – *För att inte tala om alla dessa kvinnor*
* 1963 – *Lyckodrömmen*
* 1963 – *En söndag i september*
* 1962 – *Siska*
* 1961 – *Såsom i en spegel*
* 195F – *Flottans överman*
* 1958 – *Kvinna i leopard*
* 1957 – *Synnöve Solbakken*
* 1956 – *Sista paret ut*
* 1956 – *Nattbarn*
* 1955 – *Hoppsan!*
* 1955 – *[[Sommernattens smil]]* (Sommarnattens leende)
* 1955 – *Kvinnodröm*
* 1954 – *En lektion i kärlek*
* 1953 – *Gycklarnas afton*
* 1953 – *Sommaren med Monika*
* 1952 – *Ubåt 39*
* 1951 – *Frånskild*
* 1951 – *Puck heter jag*
* 1951 – *Dårskapens hus*
* 1950 – *Anderssonskans Kalle*
* 1950 – *Stjärnsmäll i Frukostklubben*
* 1950 – *Medan staden sover*
* 1950 – *Motorkavaljerer*
* 1950 – *Kyssen på kryssen*
* 1950 – *Frökens första barn*
* 1949 – *Två trappor över gården*

## Referanser


## Eksterne lenker
*
Clammer’s dory

En **clammer's dory**, også betegnet som en **nantucket dory** eller en **mud sled**, er en mindre variant av robåten dory. Den ble benyttet til å hente opp muslinger utenfor Nantucket Island og Cape Cod i Massachusetts.

Den klinkbygde båten har et V-formet tverrsnitt med spring mot stevnene. Den er flatbunnet og har en smal bunn som gir plass til bare én roer og fangsten. Doryen skulle være opptil fem meter lang, 1,2 meter bred ved ripen og 0,76 meter bred ved bunnen. Den hadde en dypgang på 0,46 meter.

## Litteratur
* Aak to Zumbra, A dictionary of the World's Watercraft, Basil Greenhill, 2000 ISBN 0-917376-46-3
Vitalj Sjtsjerba

**Vitalj Venjadziktavitsj Sjtsjerba**  (belarusisk: Віталь Венядзіктавіч Шчэрба - *Vital Venjadziktavitsj Sjtsjerba*; russisk: Виталий Венедиктович Щербо [Vitalij Venediktovitsj Sjtsjerbo]; født 13. januar 1972 i Minsk) er en sovjetisk og senere belarusisk turner.

Sjtsjerba tok seks OL-gull i Barcelona i 1992, og fire bronse i Atlanta i 1996. Han har også vunnet fjorten verdensmesterskap, og ti europamesterskap.

Sjtsjerba har siden 1996 bodd i Las Vegas.

## Referanser


## Eksterne lenker
* 
* Presentasjon på belarus.by (på engelsk, belarusisk og russisk)
Vitsiebsk

**Vitsiebsk** (belarusisk: Віцебск), eller **Vitebsk** (russisk: Витебск), er en by i Belarus. Byen har  innbyggere (2004), og er administrasjonssentrum i Vitsiebsk voblasts.

## Historie
Byen ble grunnlagt i 947, og nevnes for første gang i skriftlige kilder i 974. Vitsiebsk er kjent fra 1000-tallet som hovedstad i et selvstendig fyrstedømme. Fra 1320 lå byen under storhertugdømmet Litauen, og fra 1569 under Det polsk-litauiske samveldet. I 1772 ble byen overtatt av Det russiske keiserriket i forbindelse med Polens første deling.

På 1800-tallet var Vitsiebsk en viktig by med en stor jødisk befolkning (Marc Chagall kom fra Vitsiebsk) og ble etter andre verdenskrig redusert til en middels industriby. 

Før andre verdenskrig hadde Vitsiebsk en betydelig jødisk befolkning. Store deler av byens jøder ble drept i en massakre den 11. juli 1941.

## Referanser


 


## Litteratur
* 

## Eksterne lenker
*
Hausvik

**Hausvik** er et tettsted i Osterøy kommune i Vestland. Tettstedet har  innbyggere per 1. januar , og ligger sørvest på øya Osterøy. Hausvik var administrasjonssenteret i den tidligere kommunen Haus. Omtrent 1,5 kilometer sør for Hausvik går Osterøybrua over til Bergenshalvøya. Tidligere var Hausvik også ferjested for ferjen mellom Haus og Garnes.

## Referanser
Haugland (Radøy)

**Haugland** er et tettsted i Alver kommune i Vestland fylke. Tettstedet har  innbyggere per 1. januar , og ligger ved Bøvågen vest på øya Radøy. Hordabø kirke ligger her.

## Referanser
Kaland (Austrheim)

**Kaland** er et tettsted i Austrheim kommune i Vestland. Tettstedet har  innbyggere per 1. januar , og ligger på Lindåshalvøya. Mongstad industriområde ligger øst for Kaland.

## Referanser
Li (Fjell)

:*«Li» har [[Li|flere betydninger]]*

**Li** er et tettsted i Øygarden kommune i Vestland. Tettstedet har  innbyggere per 1. januar , og ligger øst på Sotra.

## Referanser
Krossneset

**Krossneset** er et tettsted i Alver kommune i Vestland. Tettstedet har  innbyggere per 1. januar , og ligger på Flatøy omtrent 3,5 kilometer øst for Frekhaug.

## Referanser
Hillestad (Kongsberg)

**Hillestad** er et sted i Kongsberg kommune i Buskerud. Stedet ble frem til 2016 regnet som et eget tettsted, og fra 2024 regnes stedet igjen som eget tettsted. Hillestad ligger ved Heistadmoen, omtrent 10 kilometer sør for Kongsberg sentrum og 5 kilometer sørvest for tettstedet Skollenborg. Berg skole ligger i utkanten.

## Referanser
Steinsåsen

**Steinsåsen** (152 moh.) er en åsrygg (cuesta) og et tettsted lengst sør i Steinsfjerdingen, i Hole kommune, Buskerud. Åsen strekker seg fra Stein gård og mot Jomfruland og Kjelleberget. Nord for åsen ligger Steinsletta. Sør for åsen ligger Årnesfjerdingen med Viksåsen og kommunesenteret Vik i Hole. Skillet mellom Steinsåsen og Viksåsen går sør for Pilegrimsveien og Jomfrulandsveien, som er en sammenhengende veistrekning delt med bom og ender opp ved Kjelleberget. Øst for åsen ligger Steinsfjorden, som er en arm av Tyrifjorden.

Åsryggen inngår i det meget sjeldne kalkåslandskapet som finnes på Ringerike og er preget av rikholdig vegetasjon med blant annet *[[furu|kalkfuru]]* og andre arter som trives på kalkholdig grunn.

Tettstedet har  innbyggere per 1. januar . Europavei 16 passerer gjennom Steinsåsen og deler boligfeltet i to, kalt Øvre Steinsåsen og Nedre Steinsåsen. Øvre Steinsåsen ble utbygd først, fra toppen og nedover mot fjorden, slik at de eldste husene ligger øverst i terrenget (om man ser bort fra den eksisterende bebyggelsen da området ble regulert).

## Referanser
Charles Calello

**Charles Calello** (født i Newark i New Jersey) er en musiker og plateprodusent fra USA.

Han har utdanning fra Manhattan School of Music i New York. På slutten av 1950-tallet var Calello medlem av Frankie Vallis rockegruppe *The Four Lovers*, men han slutta i den like før den skifta navn til The Four Seasons. Han beholdt imidlertid tilknytninga til gruppa som arrangør. I 1965 blei han midlertidig med som bassist/korist, da Nick Massi forlot gruppa. Ei tid etter fikk Joe Long denne plassen fast. 

Etter dette fortsatte Calello som arrangør og produsent, først for Columbia Records og fra 1968 på uavhengig basis. Han har arbeidd med artister som Frank Sinatra, Neil Diamond, Bruce Springsteen, Barbra Streisand, Engelbert Humperdinck, Ray Charles, Bobby Vinton, Janis Ian og Barry Manilow. Han har vært involvert i over hundre låter som har vært inne på Billboards hitliste,  38 av dem innafor Topp 20. I 1979 spilte han sjøl inn en discoversjon av «Sing, Sing, Sing», og denne nådde 50.-plass.

## Referanser


## Eksterne lenker
* 
* 
* Offisielt nettsted
Lett tungvekt (MMA)

**Lett tungvekt ([[MMA]])** er en vektklasse som generelt refererer til personer som veier mellom 84 kg og 93 kg. 

## Kjente utøvere i vektklassen
*  Jon Jones,  nåværende UFC lett tungvekt tittelholder
*  Lyoto Machida, tidligere UFC lett tungvekt tittelholder
*  Gegard Mousasi, tidligere Strikeforce lett tungvekt tittelholder 
*  Randy Couture, 5-ganger UFC tittelholder, både i tungvekt og lett tungvekt
*  Dan Henderson, siste PRIDE FC mellomvekt og lett tungvekt tittelholder 
*  Rashad Evans, tidligere UFC lett tungvekt tittelholder
*  Forrest Griffin, tidligere UFC lett tungvekt tittelholder 
*  Chuck Liddell, tidligere UFC lett tungvekt tittelholder 
*  Wanderlei Silva, PRIDE mellomvekt tittelholder og PRIDE 2003 mellomvekt Grand Prix vinner
*  Vitor Belfort, tidligere UFC lett tungvekt tittelholder, UFC mellomvekt tittelutfordrer 
*  Tito Ortiz, tidligere UFC lett tungvekt tittelholder, forsvarte tittelen sin 5 ganger
*  Quinton Jackson, tidligere UFC lett tungvekt tittelholder 
*  Renato Sobral, tidligere Strikeforce lett tungvekt tittelholder, IFC turnerings vinner, UFC veteran 
*  Anderson Silva, tidligere UFC mellomvekt tittelholder, siste Cage Rage World mellomvekt tittelholder, tidligere Shooto mellomvekt tittelholder
*  Mauricio Rua, tidligere UFC lett tungvekt tittelholder, PRIDE 2005 mellomvekt Grand Prix vinner
*  Mark Coleman, UFC Hall Of Famer, tidligere UFC tungvekt tittelholder, PRIDE 2000 Grand Prix vinner
*  Thiago Silva, UFC lett tungvekt tittelutfordrer, Fury FC 2006 lett tungvekt Grand Prix vinner

## Se også
* Lett tungvekt boksing
Uspantansk

**Uspantansk** er et mayisk språk som snakkes av rundt 3&nbsp;000 mennesker i kommunene Uspantán og Playa Grande Ixcán i departementet El Quiché i Guatemala.

Uspantansk er ett av tre mayiske språk som har utvikla kontrastiv tone; de to andre er yukatansk og en dialekt av tzotzil. Uspantansk skiller mellom høy og lav tone.

## Eksterne lenker
*
Joe Long

**Joe Long** (opprinnelig **Joseph LaBracio**, født 5. september 1941 i Elizabeth i New Jersey , død 21. april 2021) var en bassgitarist og sanger fra USA, best kjent fra si tid i gruppa The Four Seasons. 

Long hadde utdanning som klassisk musiker, men etter å ha pådratt seg en skade i handa klarte han ikke lenger å spille piano. Han gikk da over til kontrabass, men fant etter hvert ut at bassgitar passa ham bedre. Han var interessert i ulike musikksjangrer og spilte mye jazz, men var også med i ulike rockegrupper lokalt. 

Da Nick Massi gikk ut av The Four Seasons i 1965, overtok Charles Calello midlertidig, mens de så seg om etter et nytt medlem. Valget falt på Joe Long, som så var med i gruppa til midt på 1970-tallet. Seinere dreiv han blant annet rockegruppa *LaBracio* og jazzbandet *Jersey Bounce*. 

I 2014 ble hovedgata i hjembyen Elizabeth døpt Joe Long Way.

Jong Long døde av covid-19 i april 2021 i en alder av 88 år.

## Referanser


## Kilder
* «Four Seasons music star comes home to honors from Elizabeth» på nettstedet nj.com 25. juli 2014; besøkt 4. februar 2016.
* Intervju med Long på Jersey Boys Blog 20. november 2007; besøkt 4. februar 2016.
* Pressemelding fra ordføreren i Elizabeth, datert 17. juli 2014; besøkt 4. februar 2016.

## Eksterne lenker
* 
* 
* Intervju med Joe Long
Esteban Granero

**Esteban Félix Granero Molina** (født 2. juli 1987) er en spansk fotballspiller som spiller for Marbella FC.

Han har tidligere spilt for Real Madrid CF (2009–2012) og kom fra Getafe CF før sesongen 2009/2010.

Han var del av det spanske laget som vant U19-EM i 2006.

## Referanser


## Eksterne lenker
*
Jakaltekisk

**Jakaltekisk**, eller **poptí** (*jab' xub'al*, *jakalteko*), er et mayisk språk som snakkes av i underkant av 90&nbsp;000 mennesker i det guatemalanske departementet Huehuetenango og de tilgrensende områdene i av Chiapas i Mexico. Talerne stammer opprinnelig fra området rundt den guatemalanske byen Jacaltenango.

Jakaltekisk har den grunnleggende konstituentrekkefølga verb–subjekt–objekt, en kompleks agglutinerende morfologi og et ergativt kasussystem.

Språket deles inn i to hoveddialekter: østlig og vestlig.

## Eksterne lenker
*
Huehuetenango (departement)

**Huehuetenango** er et departement i Guatemala. Det ligger i de vestlige høylanda og grenser til Mexico i nord og i vest. Departementet har ca. 850&nbsp;000 innbyggere (2002) og dekker et areal på 7&nbsp;403 km². Hovedstaden er byen Huehuetenango.

Den etniske sammensetninga er blant de mest varierte i Guatemala. Den største etniske gruppa er mam, men det holder også til en rekke andre mayiske folkegrupper i Huehuetenango.

## Kommuner
Huehuetenango er delt inn i 32 kommuner:

* Aguacatán
* Chiantla
* Colotenango
* Concepción Huista
* Cuilco
* Huehuetenango
* Jacaltenango
* La Democracia
* La Libertad
* Malacatancito
* Nentón
* San Antonio Huista
* San Gaspar Ixchil
* San Ildefonso Ixtahuacán
* San Juan Atitán
* San Juan Ixcoy
* San Mateo Ixtatán
* San Miguel Acatán
* San Pedro Necta
* San Pedro Soloma
* San Rafael La Independencia
* San Rafael Petzal
* San Sebastián Coatán
* San Sebastián Huehuetenango
* Santa Ana Huista
* Santa Bárbara
* Santa Cruz Barillas
* Santa Eulalia
* Santiago Chimaltenango
* Tectitán
* Todos Santos Cuchumatán
* Unión Cantinil

## Eksterne lenker
* Interaktivt kart
* Guatemala: Regiones administrativas
Atitlánsjøen

**Atitlánsjøen** (spansk: *Lago de Atitlán*) er en endorheisk innsjø i høylandet i Guatemala. Det er den dypeste innsjøen i Mellom-Amerika, sannsynligvis opptil 340 meter dyp. Sør for Atitlánsjøen er det tre vulkaner: Atitlán, Tolimán og San Pedro. Det er også en rekke maya-landsbyer rundt innsjøen. Den største av dem er Panajachel.

## Eksterne lenker
* 
* Atitlan.net
Tales of Suspense

**Tales of Suspense** er et amerikansk tegneseriehefte som ble utgitt av Marvel Comics fra 1958 til 1968. Heftet begynte som en science fiction-antologi med historier hovedsakelig skrevet av redaktør Stan Lee og illustrert av Jack Kirby, Steve Ditko og Don Heck. Etter at Marvel begynte å oppleve suksess med sine superheltserier som Fantastic Four og Spider-Man, ble det åpnet for superheltserier også i *Tales of Suspense*. Først ut var Iron Man, skrevet av Stan Lee og Larry Lieber og illustrert av Don Heck (i nr. 39). Senere ble Jack Kirby og Joe Simons superhelt fra 1940-tallet Captain America brakt tilbake (i nr. 59). Fra nr. 59 ble heftet delt av Iron Man og Captain America, men fra nr. 100 skiftet det navn til *Captain America*, og Iron Man fikk sitt eget hefte.
Vitenskapsåret 1705

## Hendelser
*Edmond Halley skriver i *Synopsis Astronomia Cometicae* at kometer som har blitt sett i 1456, 1531, 1607 og 1682 egentlig var en og samme komet som han spår kommer igjen i 1758.
*Raymond Vieussens publiserer *Novum vasorum corporis humani systema* der han er først med å gi en korrekt beskrivelse av blant annet hjertets venstre hjertekammer.

*Newcomen dampmaskin, oppfunnet av Thomas Newcomen, var en enkel vertikal stempel og sylinder på enden, brukt til å pumpe vann ut av gruvesjakter.

## Fødsler
*22. februar – Peter Artedi (død 1735), svensk naturforsker.
*11. april – William Cookworthy (død 1780), engelsk kjemiker.
*21. juni – David Hartley (død 1757), engelsk lege og psykolog.
*Charles Labelye (død ca. 1781), sveitsisk ingeniør.
*Thomas Boulsover (død 1788), engelsk oppfinner.

## Dødsfall
*17. januar – John Ray (født 1627), engelsk naturforsker.
*16. august – Jakob Bernoulli (født 1655), sveitsisk matematiker.
*11. oktober – Guillaume Amontons (født 1663), fransk instrumentmaker og fysiker.

## Eksterne lenker
*
Televisa

**Televisa** er et meksikansk multimediakonglomerat og det største medieselskapet i hele den spansktalende verden. Det ble grunnlagt i 1950 med navnet *Telesistema Mexicano*. Det har en rekke fjernsynskanaler som tas inn i alle land i Amerika, og eier også en rekke radiokanaler, fotballag, plateselskaper og nettsider.

## Historie
Den 7. september 1970 gikk TV-programmet «24 Horas» på lufta for første gang og ble et av Mexicos mest sette nyhetsprogrammer noensinne. Programvert var den legendariske journalisten Jacobo Zabludovsky som har vært anker i programmet i nesten 30 år.

Den 19. september 1985 forårsaket et jordskjelv som målte 8,1 på Richters skala omfattende skader i Mexico by og etterlot det sørlige tårnet på Televisas hovedbygning ødelagt. Likevel ble overføringene ikke alvorlig berørt.

## Fjernsynskanaler
Noen av Televisas fjernsynskanaler er:
*Bandamax
*Canal de las Estrellas
*Clásico TV
*De Película
*De Película Clásico
*Galavisión
*Golden
*Golden 2
*Ritmosón Latino
*Telehit
*Telemundo México
*Televisa Deportes Network
*TLNovelas
*Unicable

## Referanser


## Eksterne lenker
*
Bodmeri

**Bodmeri** er et uttrykk fra eldre sjørett. I seilskutetiden, og før en hadde fått telekommunikasjoner, var skipsførers ansvar for skip og last også tillagt at han i nødsfall kunne delfinansiere videre fart ved å *forbodme* (pantsette) skip, frakt og/eller last. Slike finansielle problemer kunne oppstå på grunn av at turen ble hindret av vindstille, storm eller annet som medførte ekstra utgifter eller forsinkede inntekter.

Forbodming innebar at det kunne tas opp lån i form av penger eller tjenester, mot at ytelsen ga panterett. Panteretten (sjøpant) var begrenset til det som avtalen gjaldt slik det fremsto ved endt reise. Rentefoten kunne stå i stil med sikkerheten på verdiene, og var ofte svært høy etter dagens standard.

Sjøfartsloven av 1893 ga regler om bodmeri i 6. kapittel. Disse ble opphevet som foreldet i 1929. Foreldelsen skyldtes i stor grad endringer i kommunikasjon, forsikring og finansformer.
UFC 69

***UFC 69: Shootout*** var et MMA-arrangement i regi av UFC i Houston i Texas i USA, 7. april 2007.

## Resultater

### Innledende kamper
***Weltervekt:  [[Luke Cummo]] vs.  [[Josh Haynes]]**
:Cummo vant med KO (slag) 2:45 i 2. runde. Denne innledende kampen ble vist under direktesendingen.

***Weltervekt:  [[Marcus Davis]] vs.  [[Pete Spratt]]**
:Davis vant med submission (ankel lås) 2:57 i 2. runde.

***Mellomvekt:  [[Thales Leites]] vs.  [[Pete Sell]]**
:Leites vant med enstemmig avgjørelse. (30-27, 30-27, 30-27)

***Tungvekt:  [[Heath Herring]] vs.  [[Brad Imes]]**
:Herring vant med enstemmig avgjørelse. (30-27, 30-27, 30-27)

### Hovedkamper
***Mellomvekt:  [[Kendall Grove]] vs.  [[Alan Belcher]]**
:Grove vant med submission (D'Arce choke) 4:32 i 2. runde.

***Mellomvekt:  [[Yushin Okami]] vs.  [[Mike Swick]]**
:Okami vant med enstemmig avgjørelse.  (29-28, 29-28, 30-27)

***Lettvekt:  [[Leonard Garcia]] vs.  [[Roger Huerta]]**
:Huerta vant med enstemmig avgjørelse after three rounds. (30-27, 30-27, 30-27) 

***Weltervekt:  [[Josh Koscheck]] vs.  [[Diego Sanchez]]**
:Koscheck vant med enstemmig avgjørelse. (30-27, 30-27, 30-27) 

***Weltervekt tittelkamp:  [[Georges St. Pierre|Georges St-Pierre]] (c) vs.  [[Matt Serra]]**
:Serra vant med TKO (slag) 3:25 i 1. runde. Med det ble Serra den nye weltervekt tittelholderen.
Anarkali Akarsha

**Anarkali Akarsha** (født 12. juli 1987 i Colombo på Sri Lanka) er en srilankisk film- og teledramaskuespiller, modell og politiker. Hun ble kronet Miss Sri Lanka 2004 og hun representerte Sri Lanka i skjønnhetskonkurransen Miss World det samme året. Hun har også jobbet som  merkevareambassadør samt med pengeinnsamlinger. Hun gikk på Colombo International School.

## Filmkarriere
Anarkali Akarshas første offentlige mulighet til å være skuespiller kom da Somaratne Dissanayake og Renuka Balasuriya, som regisserte og produserte fjernsynsdramaet *Iti Pahan* i 1995, var på jakt etter en liten jente som snakket flytende engelsk. I dramaet spilte hun rollen som «Daisy Susan» ved siden av den anerkjent skuespilleren Vasanthi Chathurani.

Etter neste et syvårs opphold tok Anarkali Akarshas et nytt skuespilleroppdrag i 2003, i en alder av 15, hvor hun fikk hovedrollen i *Pissu Trible*. Deretter spilte hun i en rekke fremgangsrike filmer og mottok anerkjennelse for sine fjernsynsdramatolkninger som «Inoka» i *Sihinayak Paata Paatin* og «Tanya» i *Santhuwaranaya*.

## Referanser


## Eksterne lenker
* 
*
Vitenskapsåret 1706

## Matematikk
* William Jones får publisert læreboken «Synopsis Palmariorum Matheseos or, A New Introduction to the Mathematics: Containing the Principles of Arithmetic & Geometry Demonstrated In a Short and Easie Method ... Designed for the Benefit, and adapted to the Capacities of Beginners» (*Synopsis matematikk kapittel tyve, en ny introduksjon til matematikk: Med prinsippene for [[aritmetikk]] og [[geometri]] vist på en kort og enkelt måte ... tilpasset begynneres evne*), med
** forslag om at den greske bokstaven π skal betegne forholdet mellom sirkelens omkrets og diameter.
** henvisning til John Machins beregning av π med 100 desimaler, ved hjelp av en ny raskt konvergerende arcus-tangens-serie.

## Medisin
* Giovanni Battista Morgagni får publisert «Adversaria anatomica», den første i en serie studier av menneskets anatomi.

## Fysikk
* Francis Hauksbee rapporterer til Royal Society at et glassrør som tiltrekker messingbiter etter gnidning ikke lengre tiltrekker messingen etter kontakt med den.

## Fødsler

* 17. januar – Benjamin Franklin (død 1790), amerikansk vitenskapsmann, politiker og oppfinner.
* 28. januar – John Baskerville (død 1775), engelsk trykker og oppfinner.
* 12. mai – François Boissier de Sauvages de Lacroix (død 1767), fransk lege og botaniker.
* 10. juni – John Dollond (død 1761), engelsk optiker.
* 17. desember – Émilie du Châtelet (død 1749), fransk fysiker.

## Dødsfall
* 15. juni − Giorgio Baglivi (født 1668), italiensk lege.

## Bildegalleri

Belchier_John_1706-1785.png|John Belchier(1706–1785)


## Referanser


## Eksterne lenker
*
Vitenskapsåret 1707

## Matematikk
* «Arithmetica universalis», Isaac Newtons samlede verk om algebra, blir publisert mot forfatterens vilje basert på forelesningsnotater. Cambridge.

## Medisin
*John Floyer presenterer i «The Physician's Pulse Watch» idéen å måle puls i et minutt.
*Giovanni Maria Lancisi får publisert «De Subitaneis Mortibus» (*Om plutselig død*), et tidlig arbeid innen kardiologi.

## Fødsler

|-
|rowspan=1|April 
|10.|| John Pringle || skotsk || lege ||align=center|74 ||align=center|1782 || 

|Mai 
|23. || Carl Linnaeus || svensk || biolog ||align=center|70 ||align=center|1778 || 
|}
* 11. januar – Vincenzo Riccati (død 1775), italiensk matematiker.
* 15. april – Leonhard Euler (død 1783), sveitsisk matematiker.
* 7. september – Georges-Louis Leclerc de Buffon (død 1788), fransk naturhistoriker.
* Ukjent dato − 
** Lars Liedbeck (død 1762), svensk matematiker.
** Benjamin Robins (død 1751), engelsk forsker og ingeniør.

## Dødsfall
* 27. mars − Jean-François Gerbillon (født 1654), fransk astronom og matematiker.
* 30. mars − Sébastien Le Prestre de Vauban (født 1633), fransk ingeniør.
* 5. november − Denis Dodart (født 1634), fransk lege og botaniker.
## Bildegalleri

Denis Dodart 1634-1707.jpg|Denis Dodart(1634–1707)gravering av Ambroise Tardieu
Carl_von_Linné.jpg|Carl Linnaeus(1707–1778)
John_Pringle.jpg|John Pringle(1707–1782)


## Referanser


## Eksterne lenker
*
Viking Crown

**Viking Crown** var et sideprosjekt som ble startet av Phil Anselmo på midten av 90-tallet. Den første EP-en ble gitt ut i 1994 under navnet Unorthodox Steps of Ritual, med Phil, under pseudonymet Anton Crowley) på gitar, bass, trommer og som vokalist. De to senere utgivelsene ville bestå av Anselmo, frontmann i Necrophagia, Killjoy, som vokalist, og Phils eks-kone, Opal, på keyboard. Killjoy beskrev senere prosjektet slik:

## Bandmedlemmer
* Phil Anselmo (som Anton Crowley) – Vokalist, gitarist, bassist, trommis
* Killjoy – Vokalist
* Opal Enthroned – Keyboardist

## Diskografi

## Kilder
* Rock Detector
* Viking Crown på Encyclopaedia Metallum
Vitenskapsåret 1708

## Medisin
*Herman Boerhaave publiserer *Institutiones medicae*, en av de tidligste bøkene om fysiologi.

## Teknologi

* Et kalkholdig hardpakket porselen blir oppfunnet i Sachsen og regnes som ekte porselen.
* Dresdenporselen eller Meissenerporselen blir oppfunnet av Ehrenfried Walther von Tschirnhaus; men, etter hans død, Johann Friedrich Böttger fortsatte utviklingen og har ofte blitt kreditert oppfinnelsen.
* Et orkesterinstrument for å lage tordenlyder blir oppfunnet av John Dennis.

## Fødsler

|-
|Oktober
|16. || Albrecht von Haller ||  || lege og vitenskapsmann, nevrologiens grunnlegger ||align=center|69 ||align=center|1777 || 
|}
*22. oktober – Frederic Louis Norden, dansk forskningsreisende (død 1742)

## Dødsfall
*10. oktober – David Gregory, skotsk astronom (født 1659)
*11. oktober – Ehrenfried Walter von Tschirnhaus, tysk matematiker (født 1651)
*24. oktober – Seki Kowa, japansk matematiker(født ca. 1640)
*28. desember – Joseph Pitton de Tournefort, fransk botaniker (født 1656)

## Bildegalleri

Albrecht von Haller.jpg|Albrecht von Haller(1708–1777)


## Referanser


## Eksterne lenker
*
Espen Bratlie

**Per Espen Bratlie** (født 31. august 1955) er en norsk fotograf, bosatt i Oslo.

Bratlie er kjent for bilder av tur- og friluftsliv i norsk natur, og har gjennom en årrekke levert bilder til bøker, tidsskrifter og andre media. Han har fotografert mye for Den Norske Turistforenings publikasjoner.  

Han er medlem av BioFoto og Oslo Naturfoto, og tilknyttet bildebyrået NTB Scanpix Samfoto. 

## Bibliografi
* Medforfatter og fotograf i *Nordvestlandets fjellverden* (sammen med Tor Møllebak) og Svein Grønvold), Gyldendal (1990) ISBN 82-05-19068-2
* Medforfatter og fotograf i *Hardangervidda – fra hytte til hytte* (sammen med Tor Møllebak og Svein Grønvold), Gyldendal (1998) ISBN 9788205251984
* Fotograf i *Markas 150 beste skiturer* Tun Forlag (2007)  ISBN 9788252931662 
* Bilderedaktør og hovedfotograf i *Hyllest til Østmarka*, jubileumsbok for Østmarkas Venner 50 år. (2016)  

## Referanser


## Eksterne lenker
* Bildebyrået Samfoto
Tara (navn)

**Tara** (sanskrit: तारा) er et kvinnenavn med flere opprinnelser. Navnet er vanlig i flere land over hele verden, med overvekt i Sør-Asia. En navnebærer er den amerikanske kunstløperen Tara Lipinski (født 1982), som vant gull i OL 1998 og var den yngste til å vinne både VM og OL i kunstløp. 

## Etymologi
*Tara* har flere opprinnelser og betydninger:
* irsk: Anglifisert form av *Teamhair*, et gammelt irsk stedsnavn som betyr «høyde» eller «opphøyd sted». Tara var stedet der de irske overkongene holdt til.
* sanskrit: Betyr «stjerne». Tara er navnet på en hinduistisk gudinne og en buddhistisk bodhisattva assosiert med beskyttelse og medfølelse.
* serbisk: Kan være avledet fra elven og fjellet Tara i Serbia og Montenegro.
* maori: Betyr «topp» eller «punkt».
* japansk: Kan bety «mange orkideer» avhengig av kanji-sammensetning.
 
## Utbredelse
*Tara* er et vanlig navn blant annet i Bangladesh, Nepal og Qatar.

|}

## Kjente personer med navnet
Personene i listen er ordnet kronologisk etter fødselsår.
* Tara Cross-Battle (f. 1968), amerikansk volleyball-spiller
* Tara Nott-Cunningham (f. 1972), amerikansk vektløfter
* Tara MacLean (f. 1973), kanadisk sanger
* Tara Reid (f. 1975), amerikansk skuespiller
* Tara Mounsey (f. 1978), amerikansk ishockeyspiller
* Tara Kirk (f. 1982), amerikansk svømmer
* Tara Lipinski (f. 1982), amerikansk kunstløper
* Tara Conner (f. 1985), amerikansk modell
* Tara McPherson, amerikansk kunstner
* Tara McDonald, engelsk sanger
* Tara Angell, amerikansk sanger

## Annen bruk av navnet
* Tara Maclay, rollefigur i TV-serien *[[Buffy the Vampire Slayer]]*
* *Tara* var blant de hundre mest brukte navnene på hunder i Norge i 2014.

## Referanser


## Eksterne lenker
*
Libido

:*Se også: [[Libido (band)]].*
**Libido** er latin og betyr lyst/begjær/ønske.

I psykoanalysen (grunnlagt av Sigmund Freud) er libido energien av livsinstinktene, overlevelsesinstinkter, reproduksjon og nytelse. Disse livsinstinktene er kalt Eros. I Freuds utviklingsteori beskriver han de  psykoseksuelle faser man går igjennom hvor libido er sentralt. Libido er sentrert rundt forskjellige kroppslige områder i de forskjellige fasene. I det falliske stadiet er libido sentrert mot foreldre av det motsatte kjønn. 

Eros har mange forskjellige betydninger eksempelvis hos Platon og i kristendommen. Freud mente at driften er grunnleggende for alle levende vesener, og libido kalles derfor også for livsdriften.

## Se også
* Begjær

## Kilder
* Carles S. Carver & Michael F. Scheier, (2012) perspectives on personality , Pearson Education Inc
Anita Ager-Wick

**Anita Ager-Wick** (født 31. august 1978 i Grimstad) er en norsk utfor-terrengsyklist. 

Hun er flere ganger norsk mester, og nordisk mester. Ved utgangen av sesongen 2009 var Ager-Wick rangert av UCI som den 79. beste kvinnelige utforsyklist i verden.

## Meritter

;2005
:Nordisk mester utfor, Åre
:Vinner sammenlagt av Norgescupen i utfor

;2006
9.-plass World Cup utfor Schladmig, Østerrike

;2007
: Norsk mester i utfor
* 16.-plass VM utfor 2007 

;2008
: Norsk mester i utfor

;2009
: Norsk mester i utfor

;2010
:Bronse EM utfor
:Nordisk mester utfor, Hafjell
:11.-plass VM utfor

## Referanser
Jordan (navn)

**Jordan** er et mannsnavn og et kvinnenavn dannet av navnet på elven Jordan. Det hebraiske navnet på elven er *Yarden* (יַרְדֵן), som er dannet av *yarad* (יָרַד), «stige ned, renne nedover».

## Utbredelse
Navnet ble brukt i Europa fra 1000-tallet, men døde ut etter middelalderen. På 1800-tallet ble det igjen tatt i bruk, og det ble nokså populært fra siste halvdel av 1900-tallet.

*Jordan* har vært et populært guttenavn i USA siden 1990-årene.

|}

|}

## Navnedag
*Jordan* har navnedag i flere land, oftest 13. februar, men har ikke noen norsk navnedag.

## Kjente personer med navnet
Personene i listen er ordnet kronologisk etter fødselsår.
### Menn
*Jordan av Saxony (1190–1237), tysk dominikanermunk og filosof
*Jordan Rudess (født 1956), amerikansk keyboardspiller
*Jordan B. Peterson (f. 1962), kanadisk klinisk psykolog og professor i psykologi ved Universitetet i Toronto
*Jordan Peele (født 1979), amerikansk skuespiller, komiker og regissør
*Jordan Russell (født 1986), australsk utøver av australsk fotball
*Jordan Davis (født 1988), amerikansk countryartist
*Jordan Henderson (født 1990), engelsk fotballspiller
*Jordan Ayew (født 1991), ghanesisk fotballspiller
*Jordan Clarkson (født 1992), filippinsk-amerikansk NBA-spiller
*Jordan Smith (født 1993), amerikansk sanger og vinner av The Voice
*Jordan Spieth (født 1993), amerikansk profesjonell golfspiller
*Jordan Fisher (født 1994), amerikansk sanger, skuespiller og danser
*Jordan Pickford (født 1994), engelsk fotballkeeper
* Jordan Maxwell, amerikansk forfatter
### Kvinner
*Jordan Ladd (født 1975), amerikansk skuespiller
*Jordan Pruitt (født 1991), amerikansk popsanger og låtskriver
*Jordan Hinson (født 1991), amerikansk skuespiller
*Jordan Todosey (født 1995), kanadisk skuespiller
*Jordan Chiles (født 2001), amerikansk turner og OL-medaljevinner

## Referanser


## Eksterne lenker
*
Vitenskapsåret 1709

__NOTOC__
## Fysikk
*Francis Hauksbee publiserer *Physico-Mechanical Experiments in Various Subjects* som oppsummerer resultatene av hans mange eksperimenter innen elektrisitet og andre emner.
*Isaac Newton konstruerer en elektrostatisk generator av en roterende glasssfære. Francis Hauksbee forbedrer konstruksjonen med en metallkjede som skal  fange elektrisiteten skapt av friksjonen.

## Psykologi
*George Berkeleys *Essay Towards a New Theory of Vision* inneholder tidlige psykologiske idéer om kognisjon og persepsjon.

## Teknologi
* 8. august – Varmluftballongen til Bartholome de Gusmao flyr i Portugal.
*Smeltverk med koks som drivmiddel oppfinnes, noe som forserer den industrielle revolusjon.
*Europeisk produksjon av porselen begynner, men mengden porselenskopper hadde ikke noen merkbar virkning på antallet steintøyskopper før på 1720-tallet.  
*En sammenleggbar paraply oppfinnes under Ludvig XVIs styre.
*Pianoet oppfinnes av Bartolomeo Christofori.

## Priser
*Godfrey Copley dør og testamenterer midler til Royal Society for opprettelsen av Copleymedaljen. Første medaljen blir delt ut i 1731.

## Fødsler

|-
|Februar
|24. || Jacques de Vaucanson || fransk || ingeniør og oppfinner ||align=center| ||align=center| ||

|rowspan=2|Mars
|3. || Andreas Sigismund Marggraf || tysk || kjemiker ||align=center| ||align=center| ||

|10. || Georg Wilhelm Steller || tysk || naturforsker ||align=center| ||align=center| ||
|-
|April
|17. || Giovanni Domenico Maraldi || fransk-italiensk || astronom ||align=center| ||align=center| ||

|Juli
|11. || Johan Gottschalk Wallerius || svensk || kjemiker og mineralog ||align=center| ||align=center| ||
|-
|August
|8. || Johann Georg Gmelin || tysk || botaniker ||align=center| ||align=center| ||

|Desember
|25. || Julien Offray de La Mettrie || tysk || lege og filosof ||align=center| ||align=center| ||
|-
| || || Carl Alexander Clerck || svensk || entomolog ||align=center|ca. 56 ||align=center| || 
|}
## Dødsfall

|-
|rowspan=2|Juni
|29. || Antoine Thomas ||  belgisk || matematiker, astronom, kartograf,jesuitt og kinamisjonær ||align=center|65 ||align=center|1644 || 
|-
|30. || Edward Lhuyd || walisisk || naturforsker, botaniker, lingvist, geograf og antikvar ||align=center| ||align=center| ||

|Oktober
|17. || François Mauriceau || fransk || obstetriker ||align=center| ||align=center| ||
|}
## Bildegalleri

Johan Gottschalk Wallerius.png|Johan Gottschalk Wallerius(1709–1785)


## Referanser


## Eksterne lenker
*
Langewiesen

**Langewiesen** er med 3&nbsp;614 innbyggere den fjerde største byen i Ilm-Kreis, en landkrets i Thüringen. Byen nevnes første gang i 1198. I 1855 byen ble belønnet sammen med Gehren og Großbreitenbach status som by.

## Kjente personligheter
* Johann Jakob Wilhelm Heinse
* Hans Rinn
* Oscar Schlegelmilch
* Wilhelm Höpflinger

## Vennskapskommuner
Langewiesen er vennskapsby med Chauray i Frankrike, Schöffengrund i Tyskland og Slesin i Polen. Partnerskaper med Schöffengrund har bestått siden 1992.

## Eksterne lenker
* 
* Informasjoner om byen og partnerskapene (i engelsk)
VM i hundekjøring 2011

**VM i hundekjøring 2011** ble arrangert på Røros (3.–10. februar), Hamar (18.–20. mars) og Holmenkollen (23.–27. mars).

Femundløpet 2011 med start og mål i Røros sentrum var også VM i langdistanse slede 8-spann og 12-spann. 
Dette var første gang det ble avholdt VM i langdistanse.

## Medaljevinnere

### Nordisk stil

### Sledehundkjøring

## Kilder
* All Ski-Dogs Championships Elite Medals
* All Sprint Championships Elite Medals
* All Mid Distance Championships Elite Medals
* All Long Distance Championships Elite Medals
* Egil Svendsby (red.) *Sportsboken 2011*, s. 218. Schibsted. ISBN 978-82-516-5513-2.

## Eksterne lenker
* 
* Hjemmeside
* Litt om arrangementet
Gomme

**Gomme** er en ostemasse av brestet melk som kan serveres til for eksempel lefse og vafler. Gomme kan også serveres som en selvstendig rett, gjerne mot slutten av måltidet. 
Gomme har lange tradisjoner flere steder i landet og ble i stor grad benyttet som festmat der vi i dag serverer kaker, for eksempel til jul.

## Kilder
*Nils Harald Moe: *Tradisjonsmat fra nord: 480 matoppskrifter, gode råd og mathistorie fra Nordland,Troms og Finnmark*, Vitus forlag, 2002 
*Henry Notaker: *Ganens makt: norsk kokekunst og matkultur gjennom tusen år*, Aschehoug , 1993, ISBN 82-03-26009-8

## Eksterne lenker

* Oppskrifter
UFC 68

***UFC 68: The Uprising*** var et MMA-arrangement i regi av UFC i Columbus, Ohio, USA 3. mars 2007.

Dette arrangementet er til dags dato det største MMA-arrangementet med tanke på antall tilskuere i USA – 19 049.
Arrangementet var utsolgt og hovedkampen var tungvekt tittelholder Tim Sylvia mot Randy Randy Couture som gjorde comeback, Couture hadde ikke vært aktiv i tungvekt klassen siden *[[UFC 39]]* i 2002, og hadde ikke vært aktiv i UFC på ett år.

## Resultater

### Innledende kamper
:*Ingen av de innledende kampene ble vist under direktesendingen.*
***Lettvekt:  [[Jamie Varner]] vs.  [[Jason Gilliam]]**
:Varner vant med submission (rear naked choke) 1:34 i 1. rundee.

***Lettvekt:  [[Gleison Tibau]] vs.  [[Jason Dent]]**
:Tibau vant med enstemmig avgjørelse. (30-27, 30-27, 30-27)

***Weltervekt:  [[Jon Fitch]] vs.  [[Luigi Fioravanti]]**
:Fitch vant med submission (rear naked choke) 3:05 i 2. runde.

***Lett tungvekt:  [[Matt Hamill]] vs.  [[Rex Holman]]**
:Hamill vant med TKO (slag) 4:00 i 1. runde.

### Hovedkamper
***Lett tungvekt:  [[Renato Sobral]] vs.  [[Jason Lambert]]**
:Lambert vant med KO (slag) 3:36 i 2. runde.

***Mellomvekt:  [[Martin Kampmann]] vs.  [[Drew McFedries]]**
:Kampmann vant med submission (arm triangle choke) 4:06 i 1. runde.

***Weltervekt:  [[Matt Hughes]] vs.  [[Chris Lytle]]**
:Hughes vant med enstemmig avgjørelse. (30-27, 30-27, 30-27)

***Mellomvekt:  [[Rich Franklin]] vs.  [[Jason MacDonald]]**
:Franklin vant med TKO mellom 2. og 3. runde. Omfattende skade på MacDonald sitt høyre øye fikk trenerne hans til å stoppe kampen.

***Tungvekt tittelkamp:  [[Tim Sylvia]] (c) vs.  [[Randy Couture]]**
:Couture vant med enstemmig avgjørelse og ble den nye UFC tungvekt tittelholderen. (50-45, 50-45, 50-45)

## Referanser
Ridder Stig kaster runer i miss

**Ridder Stig kaster runer i miss** også kalt **Stig Liten** er en folkevise av den typen vi kaller ballade. Den klassifiseres som natyrmytisk ballade og har typenummer TSB A 4 i TSB katalogen.

## Handling
Ridder Stig er forelsket i Liti Kjersti og får det rådet at han skal kaste kjærlighetsruner på henne, men runepinnen han kaster, treffer prinsesse Rikeli i stedet. Han forstår at dette kan bli farlig og låser seg straks inne på soverommet sitt (i høyeloft). Prinsessa kommer etter og klarer å komme seg inn til ham. Hun klapper han på kinnet, men han snur seg mot veggen. Om morgenen kommer han henne i forkjøpet ved å klage på henne til kongen, og kongen løser problemet ved å la prinsesse Rikeli få gifte seg med Stig.

## Utbredelse
Teksten er dokumentert flere steder i Telemark (Kviteseid, Skafså og Fyresdal. Catharinus Elling har skrevet opp en melodi fra Sundalen på Nordmøre, men siden han bare har skrevet opp en strofe tekst, kan melodien likesågodt tilhøre TSB D 139 Stig Litens bryllup.

Visa er også kjent i Danmark (DgF 76, Sverige (SMB 1) og i Island (IFkv 8 *Riddara Stígs kvæði*).

## Nærskylde viser
Motivet med jomfrua som bryter seg inn til mannen om natta er også behandlet humoristisk i TSB F 29 Jomfrua som gikk til sveinen.
I variantene av denne typen er jomfrua langt mer pågående, og i en dansk variant truer hun ham med kniv og voldtar ham.

## Referanser